एबीवीपी ने शहर में प्रदर्शन कर जलाया एसएफआई का पुतला
अखिलभारतीय विद्यार्थी परिषद ने मंगलवार को वामपंथियों के विरोध प्रदर्शन में राजकीय महाविद्यालय के अंदर एसएफआई और आईसा का पुतला दहन किया। अभाविप के कार्यकर्ता सचिन बापोड़ा और प्रवीण गोलागढ़ ने कार्यक्रम की अध्यक्षता की। एबीवीपी के जिला प्रधान दीपक लालावास नगर सह मंत्री पंकज कसेरा ने बताया कि जिस प्रकार देशद्रोही गतिविधियों में एसएफआई और आइसा के युवा छात्र नेता भागीदार बनकर युवाओं को एक गलत संदेश देने का काम कर रहें हैं और आपसी भाईचारे में दरार पैदा करके भारत के गौरवशाली इतिहास को नीचा दिखाने के नाकाम कोशिश में लगे हुए हैं एबीवीपी जैसे राष्ट्रवादी छात्र संगठन उनको सफल नहीं होने देंगे। दीप विशिष्ट और सुंदर जांगड़ा ने कहा कि एसएफआई और आइसा के बुजदिल देशद्रोही लोगों को अपनी हरकतों से बाज आना होगा नहीं तो हर कोई उनके खिलाफ खड़ा होगा।इस अवसर पर कपिल बापोड़ा, अमित, सुनील, सुमंत, सचिन, दीप, विपिन सोनी, धीरज गोयल, राहुल, परवेश, हर्ष गोयल,मोनू आदि थे।
awa_Deva hin_Deva